ליידי גודייבה
כבר במאה האחת עשרה,; גילתה ליידי גודייבה,; שהמחאה הטובה ביותר; נגד העלת המיסים,; היא הורדת הבגדים.; ליידי גודייבה אישה עדינה,; נקיה, חרוצה, מנומסת,; ליידי גודייבה רעיה נאמנה; בת 35 ותוססת.; בלילה חורפי התפתלו על השטיח,; בין נרות דקיקים, נוצצים,; בין יינות לגבינות, כשנכשל הוא הבטיח,; להקפיא את גידול המיסים.; ליידי גודייבה גבירה לדוגמא,; אמיצה לבנה ואוהבת.; ליידי גודייבה מסורה לעמה,; ואת כל מחסורו היא כואבת.; שבוע חלף, הוא שכח את שהבטיח,; וכשבאה אליו בחימה,; "המיסים יבוטלו", הוא צחק והטיח,; "אם על סוס תרקדי ערומה".; ליידי גודייבה תפילות לחשה,; באמבט שושנים ושרף אורן,; לידי גודייבה חפפה את ראשה; במרקחת ביצים וציפורן.; בבוקר בהיר לבושה בחסדיה,; היא רכבה על סוסה אל העיר,; והרוח ליטף את ביטנה ושדייה,; את הדם בעורקיה הסעיר.; ליידי גודייבה מצאה את אושרה,; עירומה על גב סוס מידי שחר,; ליידי גודייבה עם אושרה דהרה; רק ימים לאורכו של הנחל.; לפתע  ירדו המיסים כמו שהבטיח,; והליידי הובלה לטירה.; בעלה את הדלת נעל והבריח,; והפקיד סייסים לשמרה.; ליידי גודייבה, גבירה מעונה,; כל היום לעצמה מחייכת.; ליידי גודייבה, אסירה במעונה,; ועל כל סיסיו מברכת.; 